AMARIN โชว์ผลงานไตรมาส 2/62 พลิกมีกำไร หลังต้นทุนลด-บุ๊กรายได้บ.ย่อย
AMARIN โชว์ผลงานไตรมาส 2/62 พลิกมีกำไร มาที่ 9.47 ลบ. จากปีก่อนขาดทุน 5.80 ลบ. หลังต้นทุนลด-บุ๊กรายได้บ.ย่อย ขณะที่งวด 6 เดือน ขาดทุนลดลง 23.86% มาที่ 19.69 ลบ. จากปีก่อนขาดทุน 25.86 ลบ.
13 ส.ค. 2562

บริษัท อมรินทร์พริ้นติ้ง แอนด์ พับลิชชิ่ง จำกัด (มหาชน) หรือ AMARIN รายงานผลการดำเนินงานไตรมาส 2/62 (รวมบริษัทย่อย) สิ้นสุดวันที่ 30 มิ.ย.2562 ดังนี้

โดยผลการดำเนินงานในไตรมาสดังกล่าว พลิกมีกำไร เนื่องจาก บริษัทฯมีรายได้รวมทั้งสิ้น 690.23 ล้านบาท เพิ่มขึ้นจากงวดเดียวกันของปีก่อน 150.34 ล้านบาท หรือคิดเป็น 27.85% เนื่องด้วยในช่วงเวลาเดียวกันของปีก่อน บริษัท อมรินทร์ บุ๊ค เซ็นเตอร์ จำกัด ยังไม่ได้เป็นบริษัทย่อย ในขณะที่ผลการดำเนินงานของไตรมาส 2/62 ได้รวมผลการดำเนินงานในงบการเงินรวมแล้ว จึงส่งผลให้รายได้จากการจัดจำหน่ายสิ่งพิมพ์เพิ่มขึ้น 204.05%
นอกจากนี้ ในส่วนของรายได้ธุรกิจดิจิทัลซึ่งเป็นการดำเนินการโฆษณาและรับจ้างผลิตงานประเภทดิจิทัลเพิ่มขึ้น 19.05% และธุริจรับจัดงานอีเว้นท์เพิ่มขึ้น 18.60%
ขณะที่บริษัทฯมีต้นทุนขายและบริการลดลงเมื่อเทียบกับงวดเดียวกันของปีก่อน 20.21 ล้านบาท หรือลดลง 4.68%